Ministru kabineta rīkojuma projekta

**„Par valsts nekustamā īpašuma Stendes ielā 8, Rīgā, pārdošanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 4.panta pirmā un otrā daļa, 5.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamā īpašuma Stendes ielā 8, Rīgā, pārdošanu” (turpmāk – rīkojuma projekts) paredz atļaut valsts akciju sabiedrībai „Valsts nekustamie īpašumi” pārdot izsolē valsts nekustamo īpašumu (nekustamā īpašuma kadastra Nr.0100 076 0234) – zemes vienību 0,7031 ha platībā (zemes vienības kadastra apzīmējums 0100 076 0234) un 10 būves (būvju kadastra apzīmējumi 0100 076 0234 001, 0100 076 0234 002, 0100 076 0234 003, 0100 076 0234 004, 0100 076 0234 005, 0100 076 0234 006, 0100 076 0234 007, 0100 076 0234 008, 0100 076 0234 009, 0100 076 0234 010) – Stendes ielā 8, Rīgā (turpmāk – nekustamais īpašums), kopā ar funkcionāli piederīgo Aizsardzības ministrijas valdījumā esošo būvi un inženierbūvēm.Īpašuma tiesība uz nekustamo īpašumu (10 būvēm un zemes vienību) ir nostiprināta Latvijas valstij Aizsardzības ministrijas personā Rīgas pilsētas zemesgrāmatas nodalījumā Nr.31379.Saskaņā ar Nekustamā īpašuma valsts kadastra informācijas sistēmas datiem uz zemes vienības Stendes ielā 8, Rīgā, atrodas 10 minētās būves, sardzes namiņa būve ar kadastra apzīmējumu 0100 076 0234 011, un funkcionāli piederīgās inženierbūves – baseins (būves kadastra apzīmējums 0100 076 0234 012), iekšējie teritorijas laukumi (būves kadastra apzīmējums 0100 076 0234 014), žogs (būves kadastra apzīmējums 0100 076 0234 015).Atbilstoši Civillikuma 853.pantam visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, tādejādi, atsavinot galveno lietu, pie tās piederīga blakus lieta šaubu gadījumā atzīstama par atsavinātu kopā ar to, ja vien nav tieši noteikts pretējais.Līdz ar to rīkojuma projekts paredz kopā ar nekustamo īpašumu Stendes ielā 8, Rīgā, pārdot izsolē arī uz zemes vienības esošo sardzes namiņa būvi un trīs funkcionāli piederīgās inženierbūves, kas kā blakus lietas ietilpst pārdodamā nekustamā īpašuma sastāvā, un šī informācija tiks iekļauta arī nekustamā īpašuma izsoles noteikumos.Būve - sardzes namiņš - nav ierakstīta zemesgrāmatā, ņemot vērā likuma „Par nekustamā īpašuma ierakstīšanu zemesgrāmatās” 19.panta pirmās daļas 1.punktā un Ministru kabineta 19.08.2014. noteikumu Nr.500 „Vispārīgie būvnoteikumi” 2.20.apakšpunktā noteikto.Sardzes namiņa būve un inženierbūves ir uzņemtas Valsts aizsardzības militāro objektu un iepirkumu centra bilancē un atrodas Aizsardzības ministrijas tiesiskā valdījumā. Nekustamā īpašuma kadastrālā vērtība uz 01.01.2016. ir 230 572 *euro.*Zemes vienības lietošanas mērķis: 0906 – valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve.Aizsardzības ministrija 21.05.2014. Infrastruktūras padomē ir pieņēmusi lēmumu atteikties no nekustamā īpašuma turpmākās izmantošanas valsts aizsardzības vajadzībām (protokols Nr.114, 4.§. „Par nekustamo īpašumu Rīga, Stendes ielā 8”).Aizsardzības ministrija piedāvāja nekustamo īpašumu pārņemt Finanšu ministrijai. Valsts akciju sabiedrības „Valsts nekustamie īpašumi” pārstāvji 14.11.2014. apsekoja nekustamo īpašumu, sastādot par to aktu, un 19.08.2015. ierosināja Aizsardzības ministrijai nekustamo īpašumu virzīt atsavināšanai, nemainot valdītāju (19.08.2015. vēstule Nr.2/1/12836). Valsts aizsardzības militāro objektu un iepirkumu centrs, ņemot vērā Valsts akciju sabiedrības „Valsts nekustamie īpašumi” norādījumu Valsts kadastra informācijas sistēmā ir reģistrējis ar nekustamo īpašumu funkcionāli saistītās inženierbūves.Nekustamais īpašums nav iznomāts.Rīkojuma projekts paredz nekustamā īpašuma valdītājam ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. |
| 3. | Projekta izstrādē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, valsts akciju sabiedrība „Valsts nekustamie īpašumi” |
| 4. | Cita informācija | Saskaņā ar Ministru kabineta 01.02.2011. noteikumu Nr.109 „Kārtība, kādā atsavināma publiskas personas manta” 12.punktu, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai tās iestādes funkciju nodrošināšanai noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogo** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts – fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2016.gads | Turpmākie trīs gadi (*euro*) |
| 2017 | 2018 | 2019 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms |
| 3.1. valsts pamatbudžets | Nav precīzi aprēķināms |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |
| 5. Precizēta finansiālā ietekme: | X | Nav precīzi aprēķināms |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem.Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 01.02.2011. noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīts valsts pamatbudžeta ieņēmumu kontā mēneša laikā pēc to saņemšanas. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

Anotācijas IV. un V. sadaļa – projekts šīs jomas neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 25.08.2009. noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību akta projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc to izsludināšanas Valsts sekretāru sanāksmē būs publiski pieejami Ministru kabineta mājas lapā –sadaļā Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība „Valsts nekustamie īpašumi”, Aizsardzības ministrija, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Aizsardzības ministrs R.Bergmanis

Vīza: Aizsardzības ministrijas valsts sekretārs J.Garisons

22.02.2016 10:16

1231

S.Grizāne, 67300223

Sarmite.Grizane@vamoic.gov.lv